खन्‍ना जेम्‍स प्राइवेट लिमिटेड के फाउंडर और मैनेजिंग डायरेक्‍टर पंकज खन्‍ना के मुताबिक, सोना खरीदते वक्‍त शुद्धता का ध्‍यान रखना बेहद जरूरी है। अगर आप प्‍योर गोल्‍ड लेना चाहते हैं तो यह 24 कैरेट का होता है। हालांकि आपको ज्‍वैलरी 100 फीसदी प्‍योर गोल्‍ड में नहीं मिलेगी। इसकी वजह है कि सोना बहुत लचीला और सॉफ्ट होता है। इसके चलते 24 कैरट की ज्‍वैलरी नहीं बन पाती है। ज्‍वैलरी में 22 कैरेट या 18 कैरेट गोल्‍ड का इस्‍तेमाल होता है। लेकिन गोल्‍ड बार या सिक्‍का प्‍योर गोल्‍ड में खरीदा जा सकता है।